	ПРИЈЕДЛОГ

На основу члaнa 39. став 2. т. 2. и 37. а у вези са чланом 117. став  2. Закона о локалној самоуправи („Службени гласник Републике Српске'' број: 97/16 и 36/19) и чл. 27. и 50. a у вези са чланом  84. Статута града Зворник - пречишћен текст („Службени гласник града Зворник“, број: 5/17), Скупштина града Зворник на 38. редовној сједници одржаној ___________ 2020. године донијела је

ОДЛУКУ
о висини накнаде коју остварују предсједници
Савјета мјесних заједница са подручја града Зворник

I
Овом одлуком утврђује се право на новчану накнаду предсједницима Савјета мјесних заједница Скупштине града Зворник за вршење дужности утврђених законом и другим посебним актима које доноси Скупштина града и Градоначелник.

II
Предсједнику Савјета мјесне заједнице припада на име извршења именоване дужности мјесечна накнада у бруто износу од 100,00 КМ (нето износ плус порези и доприноси).

III
Обрачун и исплату накнаде, у складу са овом одлуком врши надлежно одјељење Градске управе - Одјељење за финансије, на терет средстава у буџету града Зворник.

IV
Ова одлука ступа на снагу осмог дана од дана објављивања у „Службеном гласнику града Зворник“, а примјењиваће се од 01. јануара 2021. године.
ОБРАЗЛОЖЕЊЕ
I ПРАВНИ ОСНОВ ЗА ДОНОШЕЊЕ ОДЛУКЕ
Правни основ за доношење ове одлуке садржан је следећим прописима:
· Члан 39. став 2. т. 2. и 37. Закона о локалној самоуправи („Службени гласник Републике Српске број: 97/16 и 36/19), којим се прописује надлежност Скупштине јединице локалне самоуправе, да као представнички органа доноси одлуке и друге опште акте и даје њихово аутентично тумачење као и да врши и друге послове утврђене законом и статутом.
· Чл. 27. и 50. Статута Града Зворник – Пречишћен текст („Службени гласник града Зворник“, брoj: 5/17) прописују надлежност Скупштине града Зворник за доношење одлука, планова и програма, док члан 84. предвиђа да се посебна средства за финансирање мјесних заједница утврђују буџетом града, а распоред средстава врши се у складу са Одлуком Скупштине града.
II  РАЗЛОЗИ ЗА ДОНОШЕЊЕ ОДЛУКЕ
Разлог за доношење ове одлуке је да се предсједницима мјесних заједница одреди висина мјесечне накнаде за рад који обављају у слободно вријеме у мјесним заједницама за потребе грађана и органа града. Накнада је одређена у бруто износу јер постоји обавеза плаћања пореза и доприноса на ову врсту личних примања.

На основу наведеног, предлажем Скупштини града усвајање ове одлуке.

III ПОТРЕБНА СРЕДСТВА
За реализацију ове одлуке потребна средства биће обезбијеђена у буџету Града Зворник за 2021. годину. 

